FUT: Αυτή είναι η πιο επεμβατική τεχνική μεταμόσχευσης μαλλιών. Με αυτή την τεχνική μια ολόκληρη λωρίδα δέρματος αφαιρείται από τη δότρια περιοχή και στη συνέχεια τα τριχοθυλάκια διαχωρίζονται ένα προς ένα για να εμφυτευτούν στη λήπτρια περιοχή.Η μέθοδος αυτή, αν και μπορεί να προσφέρει φυσικό αποτέλεσμα, έχει ως μειονέκτημα τη δημιουργία μόνιμης, μεγάλης ουλής στη δότρια περιοχή. FUE: Αυτή είναι η ελάχιστα επεμβατική επιλογή για μεταμόσχευση μαλλιών, καθώς τα τριχοθυλάκια εξάγονται ένα προς ένα από τη δότρια περιοχή και επομένως δεν χρειάζονται τομές και ράμματα. Αυτή η μέθοδος δεν αφήνει σημάδια, η περίοδος ανάρρωσης ελαχιστοποιείται και οι παρενέργειες εξαλείφονται. FUE χωρίς ξύρισμα μαλλιών: Στην κλινική Derma-Act σας παρέχουμε τη δυνατότητα η μεταμόσχευση μαλλιών να γίνει χωρίς ξύρισμα. Μπορείτε να διατηρήσετε το μήκος των μαλλιών σας, έτσι ώστε κανείς να μην αντιληφθεί ότι έχετε υποβληθεί σε διαδικασία εμφύτευσης μαλλιών. Στην περίπτωση της μεταμόσχευσης μαλλιών FUE χωρίς ξύρισμα, τα τριχοθυλάκια λαμβάνονται με κούρεμα των τριχών στη δότρια περιοχή και στη συνέχεια εμφυτεύονται μεταξύ των άλλων μακριών τριχών στη λήπτρια περιοχή. Τα σημεία κουρέματος δεν φαίνονται γιατί είναι εξαιρετικά μικρά και καλύπτονται επίσης από τις διπλανές τρίχες. Αυτή η μέθοδος προτιμάται συχνά από άτομα που έχουν μακριά μαλλιά ή δεν θέλουν να γίνει καθόλου αντιληπτή η διαδικασία της μεταμόσχευσης.